पटना: बिहार के औरंगाबाद जिले के बारूण थाना क्षेत्र में आग लग जाने से 23 घर जलकर खाक हो गए जबकि इस हादसे में एक ही परिवार के तीन लोगों की झुलसकर मौत हो गई. पुलिस के अनुसार, नारायण खाप गांव में गुरुवार की शाम अचानक आग लग जाने से 23 घर बुरी तरह जलकर खाक हो गए. इस घटना में कई लोगों ने किसी तरह भागकर अपनी जान बचाई. इस हादसे में एक ही परिवार के तीन सदस्यों की जलकर मौत हो गई जबकि एक अन्य ग्रामीण झुलस गया.